Diari Oficial de la Generalitat Valenciana


Sumari del DOGV 8899, del 07-09-2020 (2020/7010)

RESOLUCIÓ de 2 de setembre de 2020, del president de l'Institut Valencià de Cultura, per la qual es convoquen els premis de la 35 edició del Festival Internacional de Cinema de València - Cinema Jove.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8899

Data del DOGV
:   07-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7010


Data del document
:   02-09-2020

Organisme emissor
:   Institut Valencià de Cultura

Tipus de document
:   Resolució

Correcció d'errades

Anàlisi jurídica

 Descriptors 

:   * distinció honorífica

RESOLUCIÓ de 2 de setembre de 2020, del president de l'Institut Valencià de Cultura, per la qual es convoquen els premis de la 35 edició del Festival Internacional de Cinema de València - Cinema Jove. [2020/7010]  
El Pla estratègic de subvencions 2020-2023 de la Conselleria d'Educació, Cultura i Esport, aprovat per Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), estableix en el seu annex únic i dins de l'objectiu estratègic 1 de l'Institut Valencià de Cultura, «Millora de la formació de joves intèrprets i artistes», la línia de subvenció «Premis Cinema Jove» la finalitat de la qual és dotar econòmicament la concessió de premis del Festival Internacional de Cinema de València - Cinema Jove.  
Cinema Jove està organitzat per l'Institut Valencià de Cultura (IVC) i està reconegut per la Federació Internacional d'Associacions de Productors Cinematogràfics (FIAPF).  
Mitjançant l'Ordre 18/2019, de 4 de desembre, de la Conselleria d'Educació, Cultura i Esport (DOGV 8693, 09.12.2019), s'estableixen les bases reguladores per a la concessió, en concurrència competitiva, dels premis del Festival Internacional de Cinema de València - Cinema Jove (d'ara en avant ordre de bases reguladores).  
La declaració de l'estat d'emergència amb la finalitat de contindre la pandèmia provocada per l'expansió del virus Covid-19, va comportar l'aprovació de mesures extraordinàries de caràcter conjuntural per part de les administracions públiques que obligaven al cessament de les activitats culturals en espais públics. Aquestes circumstàncies i les posteriors mesures de reobertura parcial al públic dels auditoris i sales de projecció cinematogràfica condicionen la celebració d'una edició reduïda de Cinema Jove, que només permet convocar determinats premis dels previstos en l'Ordre 18/2019 esmentada.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic Instrumental i de subvencions (DOGV 7464, 12.02.2015), que estableix que les persones que exercisquen la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l i l'article 4, punt 2, lletra j del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer. Objecte  
1. La present resolució té com a objecte convocar els premis corresponents a la 35 edició del Festival Internacional de Cinema de València - Cinema Jove (d'ara en avant Cinema Jove).  
La 35 edició del Festival Internacional de Cinema de València - Cinema Jove, que tindrà lloc a València del 5 al 8 de desembre de 2020, té com a objectiu la promoció de joves cineastes.  
2. Els premis de Cinema Jove dotats econòmicament tenen la naturalesa de subvenció pública, i es concediran en règim de concurrència competitiva, d'acord amb els principis de publicitat, transparència, objectivitat, igualtat i no-discriminació.  
  
Segon. Categories i premis  
1. Els premis amb dotació econòmica es distribuiran en les categories següents:  
a) Premis a les persones titulars d'aquelles obres audiovisuals de ficció o de caràcter documental que tinguen la consideració de websèrie d'acord amb la definició de l'article 2 de l'ordre de bases reguladores optaran als premis següents:  
- Lluna de València a la millor websèrie, dotat amb 2.500 euros.  
- Premi del Públic a la millor websèrie dotat amb 800 euros.  
b) Premi a la distribució del llargmetratge guanyador del premi Lluna de València en la 34 edició de Cinema Jove, dotat amb 25.000 euros.  
2. D'acord amb la Llei 10/2019, de 27 de desembre, de pressupostos de la Generalitat per a l'exercici 2020 (DOGV 8708, 31.12.2019), aquests premis s'imputaran al crèdit previst en la secció 09, entitat 00652, línia de subvenció S6425000, Premis Cinema Jove, per un import màxim de 28.300 euros, inclòs en el capítol 4 del pressupost de l'Institut Valencià de Cultura.  
Així mateix, l'import referit podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
3. No estan subjectes a la present resolució els premis sense dotació econòmica.  
Tampoc s'ajustaran a la present resolució les mencions especials que atorguen els diferents jurats a les obres participants, ni els premis patrocinats per altres entitats.  
4. L'import dels premis estarà subjecte a les retencions i mesures fiscals corresponents a l'Estat en què els beneficiaris tinguen el seu domicili fiscal.  
  
Tercer. Persones beneficiàries  
Seran beneficiaris dels premis en metàl·lic de Cinema Jove previstos en aquesta resolució:  
a) En el cas dels premis Lluna de València a la millor websèrie i Premi del Públic a la millor websèrie, les empreses productores.  
b) En el cas del premi a la distribució del llargmetratge guanyador del premi Lluna de València en l'edició anterior, l'empresa distribuïdora d'aquesta.  
  
Quart. Requisits de les obres i condicions tècniques  
1. Només podran participar-hi websèries produïdes a partir de l'1 de gener de 2019.  
2. Les websèries no podran haver participat en edicions anteriors de Cinema Jove.  
Les websèries no hauran estat disponibles per al seu visionament a través d'internet, ni haver participat en cap altre festival de l'Estat espanyol abans o durant la celebració de Cinema Jove (estrena absoluta).  
  
3. Els directors i les directores de les obres hauran de ser majors d'edat i haver nascut a partir de l'1 de gener de 1980.  
4 Les empreses titulars de les obres hauran d'acreditar les exigències relatives a la promoció d'igualtat i als plans d'igualtat que recull el capítol III, del títol IV de la Llei orgànica 3/2007, de 22 de març, per a la igualtat efectiva de dones i homes.  
5. En cap cas podran presentar-se més de dos websèries del mateix director.  
6. Les websèries hauran de constar d'un mínim de tres episodis de duració igual o inferior a 20 minuts i el seu contingut estarà destinat a ser distribuït a través d'internet. Queden excloses de la present convocatòria, les websèries d'animació.  
Les websèries hauran de presentar-se juntament amb la sol·licitud de participació en versió original amb subtítols en anglés, excepte si estan rodades en castellà o en valencià.  
Aquelles websèries que siguen seleccionades per a participar en Cinema Jove estaran obligades a presentar subtítols en anglés en arxiu a part independentment de l'idioma en el qual estiguen rodades.  
7. Les persones físiques o jurídiques que realitzen la inscripció declararan responsablement que posseeixen tots els drets de propietat intel·lectual de l'obra exhibida en el festival i del material audiovisual inclòs en aquesta. El festival no es farà responsable si aquesta norma és incomplida.  
  
Cinqué. Presentació de sol·licituds  
1. Les sol·licituds de participació de websèries en Cinema Jove podran presentar-se des del 15 de setembre fins al 15 d'octubre de 2020.  
  
La presentació de sol·licituds es realitzarà exclusivament a través de l'enllaç següent: http://www.cinemajove.com/inscripcion-webseries/.  
  
La sol·licitud de participació no implica la participació de les obres en Cinema Jove, si no superen el procés de selecció.  
2. Per a optar al premi a la distribució, les empreses distribuïdores interessades hauran de presentar la seua sol·licitud fins al 15 de setembre de 2020.  
Les sol·licituds hauran de dirigir-se a l'Institut Valencià de Cultura i es presentaran per via telemàtica a través del registre electrònic accessible des de l'URL següent: http://ivc.gva.es/, per a això l'entitat o el seu representant haurà de disposar de qualsevol dels certificats o signatures electròniques que admet aquesta aplicació.  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a annex I a aquesta convocatòria, i s'acompanyaran dels documents o certificacions a què es fa referència en cada capítol del model de sol·licitud:  
La sol·licitud haurà d'acompanyar-se a més de la documentació següent:  
a) Antiguitat de l'empresa que haurà d'acreditar-se mitjançant qualsevol dels mitjans següents: declaració responsable del representant, aportació de l'escriptura de constitució, NIF, alta en el Cens de Professionals, Retenidors i Empresaris o alta en l'Impost d'Activitats Econòmiques.  
b) Pla de distribució del llargmetratge premiat.  
En cap cas seran vàlids els documents als quals s'haja d'accedir mitjançant enllaços o adreces webs, corresponents a aplicacions o plataformes d'emmagatzematge, o a serveis d'allotjament d'arxius; aquests documents es consideraran no presentats.  
3. D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol Administració pública, excepte les dades tributàries que requereixen autorització expressa (aquestes opcions figuren en el model de sol·licitud), respecte a aquells que es proposen com a beneficiaris i que per a aquest procediment són els següents:  
- Dades d'identitat (DNI o document equivalent en cas d'estrangers) del seu representant legal.  
- Certificació de l'Agència Estatal d'Administració Tributària, que acredite que es troba al corrent de les seues obligacions.  
- Certificació de la Tresoreria General de la Seguretat Social, que acredite que es troba al corrent de les seues obligacions.  
- Certificació de la Direcció Territorial de la Conselleria d'Hisenda i Model Econòmic corresponent, que acredite que es troba al corrent de les seues obligacions tributàries amb la Generalitat.  
En cas de manifestar en l'imprés de sol·licitud oposició a la seua obtenció per l'Administració o no autoritzar l'accés a les dades tributàries, seran les persones interessades les qui hauran d'aportar els documents i certificats esmentats.  
4. Si la sol·licitud d'iniciació o els materials aportats no inclouen totes les dades i requisits exigits o faltara documentació, s'aplicarà el que es disposa en l'article 6.6 de l'ordre de bases reguladores.  
En tot cas, l'esmena de la documentació haurà de presentar-se per registre electrònic.  
Sense perjudici de l'anterior, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta.  
La documentació acreditativa de mèrits haurà de presentar-se dins del termini de presentació de sol·licituds i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
5. D'acord amb el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no presentació davant l'Administració competent de la declaració responsable, de la documentació que siga, si escau, requerida per a acreditar el compliment del declarat, o la comunicació, determinarà la impossibilitat de participar en el certamen.  
  
6. La sol·licitud inclourà igualment una declaració responsable de les ajudes de minimis concedides per qualsevol projecte a l'empresa o entitat sol·licitant, incloses les vinculades als costos de l'obra presentada, durant els dos exercicis fiscals anteriors i durant l'exercici fiscal en curs amb indicació d'import, organisme, data de concessió i règim d'ajudes en què s'empara; o si escau, declaració de no haver-ne rebut cap.  
7. L'Institut Valencià de Cultura cursarà les notificacions per la via electrònica a través de l'adreça electrònica habilitada de la persona jurídica, o, en defecte d'això, a través de la carpeta ciutadana del representant de l'entitat o de la persona física sol·licitant.  
Les notificacions electròniques s'ajustaran als termes que s'assenyalen els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i en la legislació complementària. En aquest sentit, si transcorren 10 dies naturals sense que l'interessat accedisca al seu contingut, s'entendrà que la notificació ha sigut rebutjada; no obstant això, es donarà per efectuat el tràmit de notificació i se seguirà el procediment.  
8. Les dades de caràcter personal aportades amb la sol·licitud podran ser incloses en un fitxer per al seu tractament per l'Institut Valencià de Cultura com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Es pot consultar la política completa de privacitat de l'IVC en l'adreça següent: http://ivc.gva.es/es/ivc/quienes-somos-ivc/aviso-legal/politica-de-privacidad.  
  
Sisé. Selecció prèvia i lliurament de materials  
1. El director general de l'Institut Valencià de Cultura nomenarà un comité d'experts integrat per tres especialistes en el sector audiovisual amb experiència acreditada. Per a la selecció, el comité tindrà en compte els criteris continguts en l'apartat huité de la present resolució.  
  
2. En el termini màxim d'un mes des que finalitze el termini de presentació de sol·licituds es farà pública en la web de Cinema Jove una relació de les obres seleccionades. El resultat d'aquesta selecció no admetrà recurs. Juntament amb aquesta relació s'indicaran les seues qualitats tècniques i altre material complementari que han d'aportar els seus respectius titulars als quals, sense perjudici d'això, els serà notificada la selecció i el material a presentar, i s'establirà un termini màxim de 10 dies hàbils perquè l'aporten.  
En cas que algun sol·licitant no presente aquest material en el termini indicat, es considerarà que ha desistit de la seua sol·licitud.  
Igualment, si el material aportat no ofereix les garanties tècniques necessàries per a una bona projecció en públic i el seu titular no esmena les deficiències advertides en el termini en què siga requerit per a això, es considerarà no presentat.  
Les despeses de remissió del suport seran per compte de l'expedidor, i les de devolució seran a càrrec de Cinema Jove.  
Els suports i el seu contingut estaran assegurats per Cinema Jove des de la seua recepció fins a la seua devolució.  
Els suports i el seu contingut es remetran, una vegada finalitzat el certamen, a l'adreça indicada en l'apartat corresponent del full d'inscripció. En el cas que les dades no estiguen correctes o completes, Cinema Jove no es responsabilitza dels retards o pèrdua en la seua devolució.  
  
  
Seté. Jurats  
1. El director general de l'Institut Valencià de Cultura nomenarà un jurat en la categoria websèries format per tres persones amb experiència acreditada en el sector audiovisual. D'elles no més de dos tindran la nacionalitat espanyola.  
En el nomenament de cada jurat es designarà un president entre els seus membres.  
2. El director general de l'Institut Valencià de Cultura nomenarà un comité avaluador que valorarà els projectes de distribució de les empreses que opten al premi a la distribució del llargmetratge premiat amb la Lluna de València en 2019. El comité estarà format per tres persones de reconegut prestigi professional en el sector audiovisual.   
El nomenament contemplarà la designació d'una d'elles com a president.  
3. El jurat i el comité avaluador del premi a la distribució estaran assistits per una persona de l'organització de Cinema Jove que serà nomenada com a secretària i que actuarà amb veu però sense vot i alçarà les actes de les seues reunions.  
4. La identitat de les persones que componen el jurat i el comité avaluador dels projectes de distribució es farà pública en la web de Cinema Jove amb almenys una setmana d'antelació al començament del certamen.  
5. El jurat queda facultat per a resoldre qualsevol incidència que puga presentar-se en el transcurs de les deliberacions. El seu veredicte s'adoptarà per majoria simple i serà inapel·lable.  
6. Mitjançant acord motivat el jurat podrà proposar deixar desert qualsevol dels premis.  
7. Una acta reflectirà, motivadament, els premis i, si és el cas, mencions especials que s'atorguen a les obres presentades, així com si es proposa deixar-ne algun desert; tot això tenint en compte els criteris de valoració continguts en l'apartat huité d'aquesta resolució.  
  
L'acta amb indicació de les obres i persones premiades es farà pública en la web de Cinema Jove.  
8. El jurat, així com el comité avaluador del premi a la distribució, formularà proposta de resolució vinculant al president de l'Institut Valencià de Cultura.  
  
Huité. Criteris de valoració  
1. El jurat valorarà les obres participants en funció de criteris artístics i tècnics, tenint en compte, almenys, la seua qualitat, desenvolupament, consistència, originalitat i valors que transmeten, fins a un màxim de 10 punts, la qual cosa servirà per a motivar la seua proposta de resolució i s'adjudicaran els premis a les obres amb major puntuació en cada categoria.  
a) La qualitat artística de l'obra i originalitat del guió es valorarà amb un màxim de 7 punts.  
b) La qualitat tècnica de l'obra es valorarà amb un màxim de 3 punts.  
En cas d'empat podrà adjudicar-se el premi ex aequo i es repartirà l'import entre les pel·lícules empatades en puntuació.  
2. En el cas del premi a la distribució es valorarà l'experiència en distribució de l'empresa i el pla de distribució de l'obra, fins a un màxim de 20 punts:   
a) L'antiguitat de l'empresa distribuïdora es valorarà fins a un màxim de 5 punts, i s'assignarà un punt per cada any d'antiguitat.  
b) El pla de distribució es valorarà amb un màxim de 15 punts, i s'assignarà un punt per cada municipi on s'estrene la pel·lícula, fins a un màxim de 10 punts i un punt per cada província en la qual estrene la pel·lícula fins a un màxim de 5 punts.  
En qualsevol cas, serà obligatòria l'estrena en almenys 5 ciutats i en tres províncies diferents. Si el pla de distribució no preveu aquests mínims requisits, la sol·licitud serà desestimada.  
3. En cap cas es podran premiar treballs que enaltisquen valors contraris als drets fonamentals.  
  
Nové. Resolució  
1. La resolució del president de l'Institut Valencià de Cultura per la qual es concedeixen els premis s'ajustarà al que es disposa en l'article 10 de l'ordre de bases reguladores i es publicarà en el Diari Oficial de la Generalitat Valenciana i en la pàgina web de l'Institut Valencià de Cultura i en la pàgina web de Cinema Jove. Les ajudes concedides es publicaran igualment en la Base de Dades Nacional de Subvencions (BDNS).  
2. El termini màxim per a dictar i publicar la resolució serà de sis mesos, a comptar des de la data de publicació de la convocatòria.  
En el cas que la convocatòria no siga resolta en aquest termini, s'entendran desestimades totes les sol·licituds, sense perjudici de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió posarà fi a la via administrativa i contra aquesta es podrà interposar, potestativament, el recurs de reposició davant el president de l'Institut Valencià de Cultura, en el termini d'un mes a comptar des de l'endemà de la seua publicació, o bé directament recurs contenciós administratiu davant els jutjats contenciosos administratius de València, en el termini de dos mesos a comptar des de l'endemà de la publicació, sense perjudici de qualsevol altre que s'estime pertinent.  
  
Deu. Obligacions dels beneficiaris  
1. Són obligacions dels beneficiaris les previstes en l'article 11 de l'ordre de bases reguladores.  
2. Les persones beneficiàries hauran de comunicar l'acceptació del premi en el termini màxim de 10 dies hàbils a comptar des de l'endemà de la publicació de la resolució en el Diari Oficial de la Generalitat Valenciana, segons el model d'acceptació que s'adjunta a la present convocatòria com a annex III i facilitar les dades bancàries on desitgen rebre l'import de l'ajuda, emplenant el model de domiciliació bancària que s'adjunta a la present convocatòria com a annex II.  
  
En cas de no presentar l'acceptació, es declararà que ha perdut el dret a l'import del premi concedit.  
Sense perjudici de l'anterior, la presentació de l'acceptació fora del termini establit constitueix una infracció administrativa, tal com recull l'article 56 de la Llei 38/2003, de 17 de novembre, general de subvencions, per la qual cosa comportarà l'aplicació de les sancions que corresponguen.  
3. Juntament amb l'acceptació, les persones beneficiàries hauran de presentar una declaració responsable de les ajudes de minimis que els han sigut concedides per qualsevol projecte, incloses les vinculades als costos de l'obra premiada, durant els dos exercicis fiscals anteriors i durant l'exercici fiscal en curs amb indicació d'import, organisme, data de concessió i règim d'ajudes en què s'empara; o si escau, declaració de no haver rebut cap ajuda.  
A aquest efecte es tindrà en compte el que es disposa en l'article 13 de l'ordre de bases reguladores.  
4. Les obres guanyadores dels premis a què es refereix la present resolució hauran de fer constar el logotip de Cinema Jove en els títols de crèdit inicials de la producció audiovisual i en la publicitat de l'obra, així com la referència al premi obtingut.  
La companyia distribuïdora de la pel·lícula guanyadora del premi Lluna de València al millor llargmetratge en 2019 es compromet a utilitzar el logotipus de Cinema Jove en la promoció i publicitat d'aquestes pel·lícules i fer menció del premi obtingut.  
5. L'empresa distribuïdora que resulte beneficiària de l'ajuda a la distribució del llargmetratge premi Lluna de València 2019, haurà d'estrenar-lo comercialment a Espanya abans del 15 de desembre de 2020 i comunicar-ho, a través del registre telemàtic, a l'Institut Valencià de Cultura en el termini de 15 dies següents a la seua estrena, indicant les sales, municipis, sessions i dates de projecció que hauran d'ajustar-se al pla de distribució presentat juntament amb la sol·licitud, llevat que motive suficientment les possibles modificacions. S'assimilarà a l'exhibició en sales cinematogràfiques, l'estrena comercial en modalitat de streaming o en plataformes digitals de visionament sota demanda i que haurà de comunicar-se amb anterioritat a l'IVC.  
En cas de no estrenar-lo en aquest termini o modificar en més d'un 25 % el pla de distribució presentat juntament amb la sol·licitud, es declararà que ha perdut el dret al premi concedit i se li revocarà el premi amb l'obligació de reintegrament.  
6. En virtut del que es preveu en l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, no podrà realitzar-se el pagament de la subvenció mentre la persona beneficiària no es trobe al corrent en el compliment de les seues obligacions tributàries i enfront de la Seguretat Social o tinga la condició de subjecte deutor per resolució de procedència de reintegrament. Aquestes circumstàncies podran comportar la pèrdua del dret al cobrament de l'ajuda.  
  
Onze. Justificació i pagament  
1. En compliment del que s'estableix per l'article 165.2, lletra i de la Llei 1/2015 de la Generalitat i d'acord amb l'article 12 de l'ordre de bases reguladores, la resolució de concessió del premi comportarà la justificació de la subvenció rebuda.  
2. L'import dels premis es realitzarà en un únic pagament, en el termini màxim d'un any des de la concessió, mitjançant ingrés en el compte bancari indicat per la persona beneficiària.  
  
Dotze. Obligacions de transparència  
Les persones beneficiàries hauran de complir les obligacions de transparència a què es refereix l'article 14 de l'ordre de bases reguladores quan es donen les circumstàncies previstes en aquest article.  
  
Tretze. Annexos  
La present resolució inclou tres annexos que es detallen a continuació:  
Annex I. Sol·licitud de participació en el premi a la distribució.  
Annex II. Domiciliació bancària.  
Annex III. Acceptació de la subvenció i compromís de compliment d'obligacions.  
  
Catorze. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Quinze. Recursos  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà interposar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant dels jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 2 de setembre de 2020.- El president de l'Institut Valencià de Cultura: Vicent Marzà i Ibáñez.